Younky Soewarno

Gregorius Younky Soewarno (15 Mèi 1956 – Pèbruari 2022) panèka musisi bân komposer è taon 80-an bân 90-an.

 Parjhâlânan Karir 
È awal karir, èpon makalowar album sè abhul-ombhul Younky & Co kalabân Ida Rosyd è taon 1981. Bânnè coma mènangka produser & komposer, tapè Younky jhughân noro' mènangka vokalis otama.

È bulân Nopèmber 1988, èpon aperran mènangka pangator musik ghâbây album Chrisye Jumpa Pertama, sanajjân album panèka ollè keccaman polana sala sèttong singgella, sè abhul-ombhul "Jumpa Pertama," èkaton nèndhâ dâri lagu bârâ "9 to 5 Morning Train" andi'na Sheena Easton. Ontong bâdâ singgel "Kisah Cintaku" karjâna Tito Soemarsono madhâddhi kasus panèka èsapora.

È bâkto sè padâ, Younky aghâbhung ka grup Jakarta Rhythm Section kalabân Deddy Dhukun bân Fariz RM. Younky, Fariz, bân Deddy dhâddhi trio dhâdhâghân ka'angghuy aghântè Jimmy Paais sè ta' bisa tampel. Kalabân JRS, èpon ngasèlaghi tello' singgel akadhi Hanya Satu Kamu, Orang Ketiga, Ratna Juwita sè bisa maso' ka tangghâ lagu akadhi Top Pop 20 Indonèsia. Bânnè coma mènangka komposer, Younky jhughân noro' mènangka vokalis bân vokalis è grup JRS

Maso' taon 1990-an, èpon aperran mènangka panata musik è pan-bârâmpan album sareng panyanyi sè kalonta akadhi Trio Libels, Tito Soemarsono, Chrisye, Ita Purnamasari bân bânnya' polè.

È taon 1992, Chris Pattikawa ngajhâk Younky ka'angghuy ngara'aghi Krisdayanti ka'angghuy noro' acara Asia Bagus kalabân anyanyi lagu sè ètolès sareng Younky Soewarno sè abhul-ombhul Learning From Love bân bisa mennang grand final festival Asia Bagus è Jeppang è taon 1992. Asareng Chris Pattikawa è bâbâna naongan Antero Bagus jhughân, èpon bennya' ngèbâ AB Three mennang pan-bârâmpan fèstival è lowar nâghârâ.  "Artist Info - Krisdayanti", Disc Tarra, diakses 21 Januari 2026

 Sombher